Austria liidukantsler huvitatud Eesti majaomanike kojast
Varsti pärast majaomanike koja kokkuastumist, Eesti majaomanike seltside liit teatas sellest kinnisomanduse rahvusvahelisele liidule Pariisi. Eesti majaomanike organiseerimine kodade näol on majaomanike rahvusvahelises peres tekitanud elavat huvi, kuna varem majaomanike koda teotses vaid Hispaanias.

Vastavalt kinnisomanduse rahvusvahelise liidu palvele saadeti Eesti majaomanike seltside liidu poolt prantsuskeelne tõlge meie majaomanike koja seadusest Pariisi.

Erilist huvi asja vastu tunneb Austri liidukantsler K. Schuschnigg, kellele majaomanike koja ellukutsumine Eestis on teatavaks saanud kinnisomanduse rahvusvahelise liidu kaudu. Nüüd on eelnimetatud liidu kirjas majaomanike seltside liidu poole pöördunud austria liidukantsleri ametist Otto Huber, teatades, et kantsler K. Schuschnigg oleks tänulik, kui talle avaneks võimalus tutvuda sellel alal maksma pandud seadustega ja korraldustega Eestis.

Majaomanike seltside liit on otsustanud saata prantsuskeelse tõlke majaomanike koja seadusest ja kodukorrast ka Austria liidukantsleri ametile.

Uus Eesti
1936